ክርስቲያን ወጋምቢክ

200px|thumb|right|  ስዕል:ወጋምቢክ በደብረ ታቦር አየር ማረፊያ -- 1962 ዓ.ም. 

ዶክተር ክርስቲያን ወጋምቢክ (Dr. Kristian Hogganvik)  ሃልስ፣  ኖርዌይ አገር፣ 1903ዓ.ም.  በክረምት ወራት (በዚህ ወቅት ፀሐይ ለብዙ ቀናት በኖርዌይ ትደበቃለች)  ተወለደhttp://www.adventistarchives.org/docs/WM/WM19700601-V79-06__C.pdf, June 1970 (accessed Nov 29,1011)።   ቤተሰቦቹ ድሃ የነበሩት ወጋምቢክ 9 ወንድምና እህቶች ነበሩት። ከጫማ ሰሪ  አባቱ  የእጅ ጥበብን  እየቀስመ ቢያድግም በኋላ ላይ  ባስየው የአዕምሮ ብሩህነት  ከአድቬንቲስት ቤተክርስቲያን ባገኘው  የ250 ዶላር (በዓመት)  ብድርና ስጦታ እየተረዳ የሕክምና ዲግሪውን እንደጨረሰ  የህይወት ታሪኩ ያሳያልhttp://www.adventistarchives.org/docs/WM/WM19700601-V79-06__C.pdf, June 1970 (accessed Nov 29,1011)። 

ወጋምቢክ፣ በ1941 ዓ.ም. ወደ ኢትዮጵያ በመምጣት  የደብረታቦር ቀዳማዊ ኃይለ ሥላሴ  ሆስፒታል  ህክምና አላፊ፣ ሐኪም  እና ቀዶ ጠጋኝ በመሆን ከሚስቱ ጋር ተዛወረ።  ለሚቀጥሉት 25 አመታት በዚህ ሆስፒታል ሲያገለግል ወደ ኖርዌይ የተጓዘው  ሶስት ጊዜ ብቻ ነበር። ወደ አዲስ አበባም የሚጓዘው በአመት አንድ ጊዜ ለሽርሽር  እና  የህክምና መገልገያ እቃወችን ለመግዛት ነበርhttp://www.adventistarchives.org/docs/WM/WM19700601-V79-06__C.pdf, June 1970 (accessed Nov 29,1011)። 

በወቅቱ፣  ክረምት  በመጣ ጊዜ  ወደ አዲስ አበባ የሚያገናኘው መንገድ ሙሉ በሙሉ ይቋረጥ ነበር። ስለሆነም የህክምና እቃዎች ለ4ወራት ማግኘት አስቸጋሪ ነበር። ስለሆነም በ1950ዎቹ ይሄው ዶከተር  የከተማውን ህዝብ በማስተባበር የደበረታቦር አየር ማረፊያን እንዳቋቋመ የህይወት ታሪኩ ይገልጻል።  በ1962  ይሄው የአውሮፕላንም ማረፊያ  በሳምንት ሁለት በረራዎችን ያስተናግድ ነበርhttp://www.adventistarchives.org/docs/WM/WM19700601-V79-06__C.pdf, June 1970 (accessed Nov 29,1011)።

ወጋምቢክ የሆስፒታሉን ህንጻ እንዳስፋፋ፣ ሊስተናገዱ የሚችሉ በሽተኞችን ቁጥር እንዳሳደገና   የእንጨት ማስተካከያ ማሽኖችን እንደተከለ ታሪኩ ያሳያል።  በ1962 ፣ ሚስቱ ሲግኒ፣ አንድ  ስዊድናዊት ነርስ እና 17 የአገሩ ሰዎች ይረዱት ነበር። በዚህ ወቅት 3 ልጆች ነበሩትhttp://www.adventistarchives.org/docs/WM/WM19700601-V79-06__C.pdf, June 1970 (accessed Nov 29,1011)።

የአብዮቱን መፈንዳት ተከትሎ ፣ መስከረም 1፣ 1967 ዓ.ም.  የደብረታቦር ሆስፒታል  ተመዘበረ፤ እንዲሁም የዶክተሩ ቤት በእሳት ተቃጠለ። ወጋምቢክ  ወደ አዲስ አበባ በመብረር ያለምንም አደጋ አመለጠ http://www.adventistarchives.org/docs/AAR/AAR19751020-V80-42__C.pdf#view=fit።  

ከዚህ በኋላ፣ ከአገር በመባረሩ በኖርዌይ አገር ኑሮውን ቀጠለ። በ1987 ዓም  የካንሰር በሽታን ሲታገል ቆይቶ  በተውለደ በ84 አምቱ በዚያው በኖርዌይ አለፈ።

ማጣቀሻ 

መደብ:ደብረ ታቦር
መደብ: ኖርዌይ